
УГОВОРА О ЈАВНОЈ НАБАВЦИ

                                                                              
[bookmark: _Hlk86307017]ПРЕДМЕТ УГОВОРА: ЈН 16/21 Техничка контрола за израду геотехничких елабората за другу линију и другу фазу прве линије београдског метроа

Уговорне стране: 	           
НАРУЧИЛАЦ: ЈКП „Београдски метро и воз“, Светозара Марковића 38-40, Београд, ПИБ: 111091167; МБ: 21424650, Текући рачун: 200-3107380101759-55, назив Банке: „Поштанска штедионица“ ад. ,кога заступа директор Станко Кантар, дипл.саобр.инж. (у даљем тексту Наручилац)  и

ИЗВРШИЛАЦ: ______________________________________ , са седиштем у _____________, улица ________________________ бр. ____, ПИБ: ___________, МБ: ___________ број рачуна: ___-____________-___, назив банке: _______________________, кога заступа ______________________, (у даљем тексту: Извршилац)
УВОДНЕ ОДРЕДБЕ
Члан 1.
Уговорне стране констатују: 
· да је Наручилац сагласно члану 52. Закона о јавним набавкама („Сл.гласник РС“, бр. 91/19) донео Одлуку о спровођењу јавне набавке бр. 607-6/21 од 27.12.2021. године, у отвореном поступку јавне набавке р.бр. ЈН 16/21 – Техничка контрола за израду геотехничких елабората за другу линију и другу фазу прве линије београдског метроа;
· да понуда бр. ____ од __.__.2021. године, заведена код Наручиоца под бројем _______ од ___.___. године, у потпуности одговара захтеву Наручиоца из јавног позива и конкурсне документације објављене на Порталу за јавне набавке; 
· да је Наручилац Одлуком о додели уговора бр. _____ од __.__. Године, изабрао понуду Извршиоца бр. ______ од __.__. године; 

ПРЕДМЕТ  УГОВОРА
Члан 2.

[bookmark: _Hlk93166301][bookmark: _Hlk93166057]Овим Уговором Извршилац се обавезује да за потребе Наручиоца изврши услугу: „Техничка контрола за израду геотехничких елабората за другу линију и другу фазу прве линије београдског метроа“, у свему према усвојеној понуди Извршиоца бр. ____ од _______ године, Обрасцу структуре цене,  Пројектном задатку за израду Елабората о инжењерско геолошким-геотехничким условима изградње за потребе Идејног пројекта за изградњу друге линије и друге фазе линије један београдског метроа (у даљем тексту Пројектни задатак) који чине саставни део Уговора, као и позитивним законским и подзаконским прописима, техничким нормативима и правилима струке.
Сав материјал, средства, лица за извршење Услуге обезбеђује Извршилац. 


ОБАВЕЗЕ ИЗВРШИОЦА
Члан 3.

Обавезе Извршиоца по ступању на снагу овог Уговора су да:
1. пре почетка извршења Услуге детаљно проучи Пројектни задатак, и „Пројектe детаљних инжењерскогеолошких истраживања за потребе израде Елабората о инжењерскогеолошким-геотехничким условима изградње за другу линију и другу фазу прве линије београдског метроа“ и другу прикупљену документацију и да све нејасноће/дилеме реши са Наручиоцем писаним путем,
2. да изврши техничку контролу Елабората о инжењерскогеолошким-геотехничким условима изградње за потребе израде Студије оправданости са Идејним пројектом за другу линију и другу фазу прве линије београдског метроа сходно чл. 32.став 5. Закона о рударству и геолошким истраживањима („Сл. гласник РС“ бр.101/15, 95/18-др. закон),
3. да по завршеној техничкој контроли Елабората о инжењерскогеолошким-геотехничким условима изградње за потребе израде Студије оправданости са Идејним пројектом за другу линију и другу фазу прве линије београдског метроа сачини Извештај и да потврду о извршеној техничкој контроли,
4. у случају да Елаборaти о инжењерскогеолошким-геотехничким условима изградње за потребе израде Студије оправданости са Идејним пројектом за другу линију и другу фазу прве линије београдског метроа у неком делу садржи недостатке и неправилности, потребно је да Извршилац техничке контроле писаним путем истовремено обавести Наручиоца и правно лице  које  израђује Елаборте, у циљу отклањања наведених недостатака и неправилности,
5. писаним путем обавести Наручиоца о могућим кашњењима, као и о разлозима кашњења. Извршилац ће обавештење о кашњењу доставити Наручиоцу најкасније у року од 7 (седам) дана од наступања ових околности, у противном, сматраће се да Извршилац нема основа за остваривање права на продужење рока и примењиваће се казнене одредбе овог Уговора,
6. Након извршене техничке контроле Елабората о инжењерскогеолошким-геотехничким условима изградње за потребе израде Студије оправданости са Идејним пројектом за другу линију и другу фазу прве линије београдског метроа Наручиоцу, Извршилац се обавезује да врати: предметне Елаборате, као и „Пројекат детаљних инжењерскогеолошких истраживања за потребе израде Елабората о инжењерскогеолошким-геотехничким условима изградње друге линије и друге фазе прве линије београдског метроа“.

ОБАВЕЗЕ НАРУЧИОЦА
Члан 4.

Наручилац се обавезују да у року од 5 дана од ступања уговора на снагу именују Комисију у чијем саставу ће бити представници Наручиоца, која:
·  доставља Извршиоцу сукцесивно делове урађених Елабората о инжењерскогеолошким-геотехничким условима изградње за потребе израде Студије оправданости са Идејним пројектом за другу линију и другу фазу прве линије београдског метроа, 
· доставља Извршиоцу „Пројекте детаљних инжењерскогеолошких истраживања за потребе израде Елабората о инжењерскогеолошким-геотехничким условима изградње друге линије и друге фазе прве линије београдског метроа“,
· пружити Извршиоцу сву неопходну помоћ у циљу извршења уговора,
· [bookmark: _Hlk45266597]прати реализацију техничке контроле Елабората о инжењерскогеолошким-геотехничким условима изградње за потребе израде Студије оправданости са Идејним пројектом за другу линију и другу фазу прве линије београдског метроа која се врши од стране Извршиоца,
· проверава да ли су евентуално уочени недостаци и неправилности у Елаборатима који су утврђени током техничке контроле, отклоњени у предвиђеном року од стране Извршиоца посла  који  израђује Елаборате, 
· извршити пријем Извештаја техничке контроле Елабората, о чему ће сачинити Записник. 
Наручилац се обавезује да у року од 2 дана од именовања Комисије из претходног става овог члана, о саставу Комисије обавести Извршиоца. 
ЦЕНА
Члан 5.

Укупна цена за извршење Услуге из чл. 2 овог Уговора износи  _____________________ динара без ПДВ-а.

Укупна цена за извршење Услуге из чл. 2 овог Уговора износи  _____________________ динара са ПДВ-ом.

Уговорена цена представља вредност извршеног посла за услове и обим послова одређен овим Уговором и истим су обухваћени сви трошкови у извршењу Услуге.

Уговорена цена Услуга је фиксна и не може се мењати за све време извршења Услуге.
НАЧИН ПЛАЋАЊА
Члан 6.
Наручилац се обавезује да Извршиоцу плаћање изврши у року не дужем од 45 (четрдесетпет) дана од пријема исправне фактуре, на основу Записника о пријему услуге, сачињеног у складу са достаљеним месечним извештајем о раду Извршиоца.
[bookmark: _Hlk93167441]Наручилац се обавезује да Извршиоцу плаћање изврши у року не дужем од 45 (четрдесетпет) дана од пријема исправне фактуре, на основу Записника о извршеној услузи, сачињеног у складу са достаљеним Извештајем о техничкој контроли Елабората.
Члан 7.
Испостављена исправа за плаћање мора бити достављена на адресу: ЈКП „Београдски метро и воз“, Светозара Марковића 38-40, 11000 Београд.
У испостављеној исправи за плаћање, Извршилац је дужан да се позове на број , датум и предмет овог Уговора.
Исправе за плаћање које не садрже број, датум и предмет овог Уговора ће се сматрати неисправним.
РОК И НАЧИН ИЗВРШЕЊА УСЛУГЕ
Члан 8.

Рок за извршење предмета овог Уговора износи годину дана од дана ступања на снагу овог Уговора.
Извршилац се обавезује да ће Услуге наведене у члану 2 и 3. овог Уговора изврши до истека рока на који је Уговор закључен.
Техничку контролу Елабората о инжењерскогеолошким-геотехничким условима изградње ће извршити правно лице у складу са Законом о рударству и геолошким истраживањима.
Даном извршења услуге се сматра дан када Наручилац усвоји Извештај о техничкој контроли Елабората о инжењерскогеолошким-геотехничким условима изградње, за потребе Идејног пројекта за изградњу друге линије и друге фазе прве линије београдског метроа.  Под усвајањем Извештаја о техничкој контроли Елабората од стране Наручиоца се подразумева да исти буде усвојен без примедби од стране Комисије Наручиоца, односно потписиваљем Записника о извршеној услузи.
Уколико буде примедби од стране Наручиоца на Извештај о техничкој контроли Елабората, Извршилац се обавезује да исте отклони у року од 5 дана.
Рок за извршење уговорене услуге се може продужити из разлога који нису на страни Извршиоца,  у случају да правно лице које израђује Елаборате, не отклони благовремено у датом му року, недостатке и неправилности који су наведени у Извештају о техничкој контроли Извршиоца.
ПОВЕРЉИВОСТ ИНФОРМАЦИЈА
Члан 9.
Извршилац и лица ангажована од стране Извршиоца на извршавању активности које су предмет овог Уговора, дужни су да чувају поверљивост свих података и информација садржаних у документацији, извештајима, техничким подацима и обавештењима, до којих дођу у вези са реализацијом овог Уговора и да их користе искључиво за обављање те Услугe. 
Информације, подаци и документација које је Наручилац доставио Извршиоцу у извршавању предмета овог Уговора, Извршилац не може стављати на располагање трећим лицима, без претходне писане сагласности Наручиоца. 
УГОВОРНА КАЗНА
Члан 10.

Уколико Извршилац својом кривицом не изврши уговорену Услугу у уговореном року, обавезан је да плати Наручиоцу, на име уговорне казне износ од  5‰ (пет промила) укупне цене из члана 5. овог Уговора без ПДВ, за сваки започети дан закашњења, а највише 10% од укупне цене уговорених услуга из члана 5. овог Уговора без ПДВ.
Наручилац ће уговорну казну почети обрачунавати почев од првог дана након истека рока за извршење Услуге. 
Извршилац се обавезује да плати уговорну казну и без добијеног обавештења од Наручиоца о задржавању права на уговорну казну, у року од 3 (три) дана од дана достављања Извршиоцу обрачуна за уговорну казну. 
Уколико Извршилац не плати уговорену казну у уговореном року, Наручилац има право да износ уговорне казне наплати активирањем достављеног средства обезбеђења за добро извршење посла.
Право Наручиоца на наплату уговорене казне не утиче на право Наручиоца на наплату штете. Уколико износ наплаћен по основу уговорне казне не покрива штету која је Наручиоцу причињена, Наручилац има право на накнаду потпуне штете и Извршилац се обавезује да исту надокнади. 
СРЕДСТВА ФИНАНСИЈСКОГ ОБЕЗБЕЂЕЊА
Члан 11.
Извршилац се обавезује да у року 5 (пет) дана од дана закључења овог,  као услов за ступање Уговора на снагу, достави Наручиоцу средства финансијског обезбеђења за добро извршење посла: 
Бланко сопствену меницу за добро извршење посла која је неопозива, без права протеста и наплатива на први позив, потписана од стране овлашћеног лица и оверена службеним печатом.
Менично писмо – овлашћење којим Извршилац овлашћује Наручиоца да може попунити и наплатити меницу на износ од 10% вредности Уговора (без ПДВ-а) у случају да Извршилац не изврши обавезе преузете уговором у року и на начин предвиђен уговором, са роком важења минимално 30 (тридесет) дана дужим од рока извршења услуге;
Фотокопију важећег Картона депонованих потписа овлашћених лица за располагање новчаним средствима Продавца код пословне банке, оверен од стране банке на дан издавања менице и меничног овлашћења. 
Достављена меница мора бити регистрована у Регистру меница и овлашћења који се води код Народне банке Србије. 
Наручилац стиче право да поднесе на наплату меницу за добро извршење посла у свим случајевима када Извршилац не извршава своје обавезе у роковима и на начин предвиђен овим Уговором. 
Средство финансијског обезбеђења мора  бити достављено на адресу ЈКП „Београдски метро и воз“, Светозара Марковића 38-40, 11000 Београд.
ПОЛИСА ОСИГУРАЊА
Члан 12.
Извршилац се обавезује  да у року од 5 (пет) дана од дана закључења овог Уговора, као услов за ступање уговора на снагу Наручиоцу достави полису осигурања од професионалне одговорности за штету коју може причинити другој страни, односно трећем лицу, у складу са Правилником о условима осигурања од професионалне одговорности („Службени гласник РС”, број 40/15) и полису осигурања запослених од последица несрећног случаја, у свему према важећим законским прописима.
ВИША СИЛА
Члан 13.
Дејством више силе се сматра случај који ослобађа од одговорности за извршавање свих или неких уговорених обавеза и на накнаду штете због делимичног или потпуно неизвршења уговорених обавеза, за ону Уговорну страну код које је наступио случај више силе, или обе Уговорне стране када је код обе Уговорне стране наступио случај више силе, а извршење обавеза је онемогућено због дејства више силе, када се извршење обавеза одлаже за време трајања више силе. 
Уговорна страна којој је извршавање уговорних обавеза онемогућено услед дејства више силе је у обавези да одмах, без одлагања, а најкасније у року од 48 (четрдесетосам) часова, од часа наступања случаја више силе, писаним путем обавести другу Уговорну страну о настанку више силе и њеном процењеном или очекиваном трајању, уз достављање доказа о постојању више силе.
За време трајања више силе свака Уговорна страна сноси своје трошкове и ни један трошак, или губитак једне и/или обе Уговорне стране, који је настао за време трајања више силе, или у вези дејства више силе, се не сматра штетом коју је обавезна да надокнади друга Уговорна страна, ни за време трајања више силе, ни по њеном престанку.
Уколико деловање више силе траје дуже од 30 (тридесет) календарских дана, Уговорне стране ће се договорити о даљем поступању у извршавању одредаба овог Уговора – одлагању испуњења и о томе ће закључити Анекс овог Уговора, или ће се договорити о раскиду овог Уговора, с тим да у случају раскида Уговора по овом основу – ниједна од Уговорних страна не стиче право на накнаду било какве штете.
ИЗМЕНЕ УГОВОРА
Члан 14.
Наручилац може током трајања овог Уговора у складу са одредбама чл. 156.-161. Закона о јавним набавкама („Сл.гласник РС“, број 91/19) да измени уговор без спровођења поступка јавне набавке. 
У случају измене уговора из чл. 157. и 158. Закон о јавним набавкама („Сл.гласник РС“, број 91/19), наручилац је дужан да обавештење о измени уговора пошаље на објављивање на Порталу јавних набавки у року од десет дана од дана измене уговора.
Било која измена и/или допуна услова Уговора укључујући и евентуалне измене Обима услуге и продужетак Рока за завршетак могу се једино извршити на основу писаног споразума уговорних страна у складу са важећим прописима, у форми анекса Уговора.
Све евентуалне измене и допуне овог Уговора пуноважне су уколико су учињене у писаној форми, путем Анекса овог Уговора и неће утицати на пружање услуге до закључења Анекса овог уговора


Члан 15. 
Извршилац је дужан да без одлагања писаним путем обавести Наручиоца о било којој промени у вези са битним елементима овог Уговора, која наступи након закључења овог Уговора, односно током важења овог Уговора и да о истој достави одговарајуће доказе. 

Све евентуалне измене и допуне овог Уговора пуноважне су уколико су учињене у писаној форми, путем Анекса овог Уговора и неће утицати на пружање услуге до закључења Анекса овог уговора.
РАСКИД УГОВОРА
Члан 16.
Уговорне стране могу споразумно раскинути овај Уговор.
Наручилац може једнострано да раскине овај Уговор ако Извршилац пренесе или уступи овај Уговор трећој страни без писане сагласности Наручиоца, или ако Извршилац:
· одустане од извршења овог Уговора;
· надлежни орган забрани Извршиоцу даље обављање послова који су предмет овог Уговора;
· не извршава своје уговорне обавезе на начин и у роковима предвиђеним овим Уговором, ни након писане опомене Наручиоца;
· у предвиђеним роковима не достави средства финансијског обезбеђења из овог Уговора.
· не достави средства финансијског обезбеђења за добро извршење посла и полису осигурања од одговорности за штету или продужетак менице/полисе из чл. 11 и 12. овог Уговора.          
Члан 17.

Извршилац може једнострано да раскине уговор ако Наручилац не врши плаћања на начин и у року како је уговорено, само ако Наручилац и у накнадно остављеном року не испуни ову обавезу.
Накнадни рок, као услов за раскид овог Уговора, не одређује се једино када Наручилац изјави да не може да испуни обавезу из става 1. овог члана Уговора.
РЕШАВАЊЕ СПОРОВА
Члан 18. 
Уговорне стране су сагласне да ће сваки спор који настане у вези са овим Уговором, настојати да реше мирним путем, у духу добре пословне сарадње.
У случају да настали спор не може да се реши мирним путем, за спорове настале у вези са применом овог Уговора биће надлежан  Привредни суд у Београду.

ЗАКЉУЧИВАЊЕ И СТУПАЊЕ НА СНАГУ УГОВОРА
Члан 19.
Овај Уговор сматра се закљученим када га потпишу овлашћени представници Уговорних страна,  а производи правно дејство достављањем средстава финансијског обезбеђења и полисе осигурања. 
Уговорне стране су сагласне да ће се сматрати да овај Уговор није ступио на снагу, уколико Извршилац не достави средства финансијског обезбеђења у уговореном року, када Наручилац има право да наплати средства финансијског обезбеђења за озбиљност понуде.
Овај Уговор се закључује дo испуњeњa Уговором предвиђених обавеза, а траје најдуже годину дана од ступања на снагу. 
ЗАВРШНЕ ОДРЕДБЕ
Члан 20.
На односе Уговорних страна, који нису уређени овим Уговором, примењују се одговарајуће одредбе Закона о облигационим односима, других закона, подзаконских аката, стандарда и техничких норматива Републике Србије, примењивих с обзиром на предмет овог Уговора.
Члан 21.
Овај Уговор је потписан у 6 (шест) истоветних примерка од којих 3 (три) примерка за Извршиоца  и 3 (три) примерка за  Наручиоца.
Уговорне стране сагласно изјављују да су овај  Уговор прочитале, разумеле и да уговорне одредбе у свему представљају израз њихове стварне воље.



              ЗА НАРУЧИОЦА:                                                         ЗА ИЗВРШИОЦА: 
                   ДИРЕКТОР
  ЈКП „БЕОГРАДСКИ МЕТРО И ВОЗ“


  ____________________________                                    ________________________
   Станко Кантар, дипл.саобр.инж.                             

